આમ, છતાં એક વાતનો સંતોષ હતો કે એકે કૉમ્પ્લિકેશન ન થયું. જવલ્લે ઍન્જિયોગ્રાફી પછી એ લોહીની નળીમાંથી રક્તસ્ત્રાવ થાય છે. આમ થાય તો મોટું ઑપરેશન કરીને એ નળી પર ઑપરેશન કરવામાં આવે છે. એમાં સફળતા ન મળે તો કિડની કાઢી નાખવામાં આવે છે. એમાંથી બચ્યાનો સંતોષ. બ્લડપ્રેશરની એક જ ગોળી, એ મારી એન્જિયોપ્લાસ્ટીનું પરિણામ. આ બધાનું શ્રેય કોને આપું ? ડૉ. અતુલ પટેલને ? ડૉ. મોહન રાજાપુરકરને ? કે મારી હિંમતને ? બધાંને જ.